DMI  
Matricer og parameterstyrede data

Udarbejdet af MKA 26. juli 2011

Indhold

[Forord 1](#_Toc299448957)

[Status for matricerne 1](#_Toc299448958)

[Fælles dataelementer 1](#_Toc299448959)

[EFIs matricer – som inspiration 2](#_Toc299448960)

[Arbejdsmåde og leverancer 2](#_Toc299448961)

# Forord

SKAT er blevet bedt om at foretage leverancer af matricer for DMI. Der er flere forhold i dette arbejde, som bør afklares, hvilke er opsamlet i dette dokument. Desuden er der i dokumentet beskrevet overordnet hvordan status er for matricerne. Udover dette dokument er der udarbejdet et excel-dokument, der viser status/ændringslog for matricerne – *DMI Matrice status*.

# Status for matricerne

I udbuddet er der et regelbilag 3.7 Regler og Parameterstyrede data, med tilhørende underbilag. Nogen af de underbilag består af matricer. Disse matricer er i nogen omfang blevet kopieret ind i FGD’erne og er derfor ikke opdateret. Andre består stadig. Hvordan deres enkelte status står i dokumentet DMI Matrice status. Fordi vi er ferieramte har det ikke været muligt at få en afklaring på, hvor vi skal bevæge os henad med disse matricer. Altså om de skal indarbejdes i FGD’erne eller om de skal eksistere, som selvstændige matricer til systemopsætningen.

Bemærk i øvrigt, at der er uoverensstemmelser i referencelisten i FGD’erne. Der kan f.eks. være matricer der ikke er refereret til, selvom de burde. Se DMI Matrice status.

## Andre tabeller

I FGD’erne er indarbejdet SKATs Use cases og Supplerende beskrivelser, således at disse ikke længere består. I udbudsmaterialet var der diverse tabeller i Use cases og Supplerende beskrivelser, som ikke var i nogen matricer. Disse tabeller er nu lagt i FGD’erne. Under afklaringsarbejdet kan det tænkes, at der er udarbejdet endnu flere tabeller. Disse tabeller kunne være kandidater til matricer også, men spørgsmålet er om de skal kopieres fra FGD’erne og lægges ud i nye matricer?

## Fælles dataelementer

EFI og DMI skal hver især bruge nogen af de samme dataelementer. Her er Fordringstyperne en af de primære. Ved forskellige møder har man snakket om vigtigheden af at få identificeret hvilke der er, men opgaven kan først igangsættes, når ferien er slut.

Dog er det sådan at EFI nu opererer ud fra en masterudgave af Fordringstyperne – kaldes Fordringstypeliste. Ønsket fra EFI er om vi mellem DMI og EFI kan holde denne som master, selvom der vil være oplysninger i matricen som ikke udvikles til det enkelte system. Der er planlagt opdateringer af denne matrice, men p.t. er der vist kun planlagt en mere – det skal bekræftes.

Der er flere af DMIs matricer, som baseres på denne liste. Disse matricer bør derfor opdateres.

# EFIs matricer – som inspiration

EFI er p.t. i gang med at udarbejde matricer til KMD. Og de har således fundet en form for afhjælpning af systemopsætningen. Man kunne vælge at lægge sig op deres måde at gøre dette arbejde på, men dette ønskes der en form for afklaring på. De har gjort følgende.

1. EFI har trukket alle tabeller ud af ODSB’er og har lagt dem i matricer. De er nu her at de vedligeholdes og udfyldes.
2. EFI anvender leverandørens script-skabelon til matricerne, således at disse nemt kan lægges ind i EFI. Jeg antager at det giver en form for smidighed ift. at kunne opdatere matricerne og DMI løbende.
3. EFI har en fast mand til at udføre dette arbejde og indhenter oplysninger fra forretningsspecialisterne. Vi skal kunne bære en sådan opgave organisatorisk.

# Arbejdsmåde og leverancer

For at kunne arbejde videre med matricerne vil det være at foretrække at vi finder ud af i samarbejde med CSC, hvordan fremgangsmåden skal være jf. ovenstående spørgsmål. Valget af fremgangsmåden afhænger formentlig af bl.a. tidsplaner. Vi skal finde den måde der er mest pragmatisk og giver mest værdi for udviklingen.

Ønsket er som jeg kan forstå, at SKAT løbende opdaterer og leverer matricerne sammen med serviceleverancerne på Wiki. Den 26/7 2011 lægges derfor den første udgave ud af matricerne som de fremstår nu. Der henvises til at man læser deres status i DMI Matrice status.